hotchpotch/miracl-hf-unified huggingface dataset:
ภาษาอาหรับบาห์เรน
ภาษาอาหรับบาห์เรน (Bahrani Arabic หรือ Baharna Arabic) เป็นสำเนียงของภาษาอาหรับที่ใช้พูดในบริเวณบะห์รานีของบาห์เรน และบางส่วนของจังหวัดซาอุดิตะวันออกและในโอมาน
ในบาห์เรน สำเนียงนี้เป็นสำเนียงพูดในเมืองหลวงมานามา และในหมู่บ้านบะห์รานี ส่วนอื่นๆจะพูดภาษาอาหรับอ่าวซึ่งใกล้เคียงกับภาษาที่ใช้พูดในคูเวตและสหรัฐอาหรับเอมิเรตส์มากกว่า ในซาอุดิอาระเบีย ศูนย์กลางของผู้พูดในสำเนียงอยู่ที่กาติฟและบริเวณใกล้เคียงและแตกต่างจากสำเนียงอัล-ฮาซาซึ่งเป็นสำเนียงส่วนใหญ่ของจังหวัดซาอุดิตะวันออก
ความแตกต่างระหว่างภาษาอาหรับบาห์เรนและสำเนียงใกล้เคียง เกิดจากความแตกต่างทางประวัติศาสตร์ ส่วนใหญ่ของผู้พูดสำเนียงอื่นๆ ในบริเวณนี้เป็นผู้อพยพเข้ามาซึ่งมักจะเป็นชาวเบดูอินเผ่านัจญ์ดี ผู้คนเหล่านี้ปัจจุบันพูดภาษาอาหรับอ่าวที่ต่างจากภาษาอาหรับนัจญ์ดีและภาษาอาหรับของชาวเบดูอินและใกล้เคียงกับภาษาอาหรับบาห์เรนมากกว่า ในบาห์เรน ความแตกต่างหลักระหว่างผู้พูดภาษาอาหรับบาห์เรนและสำเนียงอื่นๆอยู่ที่รูปแบบของไวยากรณ์ และการเน้นหนัก ภาษาอาหรับบาห์เรนมีคำยืมจากภาษาอื่นๆจากภาษาฮินดี (เช่น bānka, sōmān ) หรือภาษาอังกฤษ (เช่น lētar, wīl, tēm รวมทั้งภาษาเปอร์เซียด้วย ซึ่งเป็นผลจากการติดต่อค้าขายกับเปอร์เซียในอดีต
ภาษาอาหรับบาห์เรนมีความแตกต่างจากภาษาอาหรับมาตรฐานที่เป็นเอกลักษณ์เฉพาะ เช่น q เป็น g (qamar vs gamar 'พระจันทร์'), k เป็น ch ในบางตำแหน่ง (kalb vs chalb 'หมา'). J เป็น y ในบางหมู่บ้าน (jiħħe vs yiħħe 'แตงโม') เสียงท้าย –ah เป็น –e ในบางตำแหน่ง เปลี่ยนเสียง th และ dh เป็น f และ d ไวยากรณ์ของภาษาอาหรับบาห์เรนใกล้เคียงกับภาษาอาหรับอ่าว
ภาษาอาหรับเลบานอน
ภาษาอาหรับเลบานอน (Lebanese Arabic) เป็นสำเนียงของภาษาอาหรับที่ใช้พูดในเลบานอนและเป็นสำเนียงย่อยของภาษาอาหรับเลอวานต์ ชาวมาโรไนต์ในบริเวณนั้นถือว่าภาษาอาหรับเลบานอนเป็นภาษาเอกเทศ
ภาษาอาหรับเลบานอนมีลักษณะหลายอย่างที่ใกล้เคียงกับภาษาอาหรับสมัยใหม่ ประโยคที่ใช้เป็นแบบง่าย ไม่มีเครื่องหมายมาลาและการก การใช้กริยาโดยกำหนดตามจำนวนและเพศเป็นเรื่องจำเป็นสำหรับประธานทุกตัว ภาษานี้ได้รับอิทธิพลจากภาษาฝรั่งเศสมากและกลุ่มผู้มีการศึกษามักแทรกภาษาฝรั่งเศสเข้าไปในบทสนทนาซึ่งเป็นผลมาจากการที่เคยเป็นอาณานิคมของฝรั่งเศสมาก่อน ความแตกต่างจากภาษาอาหรับคลาสสิกทั้งด้านคำศัพท์และสัทวิทยามีดังต่อไปนี้
ภาษาอาหรับเลบานอนมีการเขียนน้อย ยกเว้นในนิยายซึ่งมีการแสดงสำเนียงหรือบทกวีบางชนิดซึ่งไม่ใช้ภาษาอาหรับมาตรฐาน การตีพิมพ์เผยแพร่ในเลบานอน เช่นหนังสือพิมพ์ใช้ภาษาอาหรับมาตรฐาน การเขียนในภาษาอาหรับมีเพีงรูปแบบเดียว ในขณะที่มีการใช้ภาษาอาหรับแบบไม่เป็นทางการเช่นการสนทนาออนไลน์ อาจจะมีการผสมอักษรโรมันเข้าไป แต่การใช้อักษรโรมันในภาษาอาหรับไม่เป็นที่นิยมแพร่หลาย
ราชอาณาจักรฮอลแลนด์
ราชอาณาจักรฮอลแลนด์ (, , ) เป็นรัฐที่ก่อตั้งขึ้นโดยนโปเลียนสำหรับพระอนุชาหลุยส์ โบนาปาร์ตเพื่อให้ปกครองเนเธอร์แลนด์ได้อย่างมีประสิทธิภาพมากขึ้น ชื่อของราชอาณาจักรมาจากชื่อจังหวัดฮอลแลนด์ซึ่งเป็นจังหวัดที่มีอิทธิพลที่สุดในสาธารณรัฐดัตช์ ในปี ค.ศ. 1807 ฟรีเซีย และ เยเวอร์ของปรัสเซียก็ได้รับการรวมเข้ามาเป็นส่วนหนึ่งของราชอาณาจักร แต่ในปี ค.ศ. 1809 หลังจากการรุกรานของอังกฤษ ฮอลแลนด์ก็เสียดินแดนทางใต้ของแม่น้ำไรน์ทั้งหมดให้แก่ฝรั่งเศส
พระเจ้าหลุยส์มิได้ปกครองตามนโยบายของนโปเลียน แต่ทรงพยายามรักษาผลประโยชน์ของดัตช์แทนที่ ราชอาณาจักรถูกยุบในปี ค.ศ. 1810 หลังจากนั้นเนเธอร์แลนด์ก็ถูกผนวกโดยฝรั่งเศสจนกระทั่งปี ค.ศ. 1813 ราชอาณาจักรฮอลแลนด์ครอบคลุมบริเวณที่ปัจจุบันคือประเทศเนเธอร์แลนด์ ยกเว้นจังหวัดลิมบวร์ก, และบางส่วนของเซแลนด์ซึ่งเป็นดินแดนของฝรั่งเศส ฟรีเซียตะวันออก (ในเยอรมนีปัจจุบัน) ก็เป็นส่วนหนึ่งของราชอาณาจักร
ชาลง-อ็อง-ช็องปาญ
ชาลง-อ็อง-ช็องปาญ () เป็นเมืองหลวงของจังหวัดมาร์นและของแคว้นช็องปาญาร์แดนในประเทศฝรั่งเศส แม้ว่าจะมีขนาดเพียงหนึ่งในสี่ของเมืองแร็งส์ เดิมชาลง-อ็อง-ช็องปาญชื่อ "ชาลง-ซูร์-มาร์น" แต่มาเปลี่ยนชื่อใหม่ในปี ค.ศ. 1998
ชาลง-อ็อง-ช็องปาญเป็นที่ตั้งของมหาวิหารนอเทรอดามอ็องโว (Notre-Dame-en-Vaux) ซึ่งเป็นคริสต์ศาสนสถานหนึ่งที่ตั้งอยู่บนบนเส้นทางแซ็ง-ฌากส์-เดอ-กงโปสเต็ลในฝรั่งเศส
เบอซ็องซง
เบอซ็องซง () หรือ บีซันซ์ () เป็นเมืองหลวงและเมืองสำคัญของจังหวัดดูและของแคว้นฟร็องช์-กงเต ทางตะวันออกของประเทศฝรั่งเศส เบอซ็องซงตั้งอยู่ไม่ไกลจากพรมแดนสวิตเซอร์แลนด์ ตัวเมืองตั้งอยู่ตรงโค้งแม่น้ำดูซึ่งเป็นสาขาของแม่น้ำโรน ซึ่งเป็นที่ตั้งถิ่นฐานของชาวกอลในยุคสัมริดราว 1500 ก่อนคริสต์ศักราช
กล้วยหอมจอมซน
กล้วยหอมจอมซน () เป็นรายการสำหรับเด็ก ออกฉายในปี ค.ศ. 1992 ทางช่อง ABC จนสิ้นสุดการออกอากาศ ในปี ค.ศ. 2002 ในประเทศไทยเคยออกฉายทางช่อง 7 มาแล้วและได้นำมาออกอากาศเป็นครั้งที่ 2 ในรูปแบบการ์ตูน 3 มิติ ทางช่อง 7 เหมือนเดิมในปี พ.ศ. 2558 เป็นเรื่องของ แฝดกล้วยหอมจอมซน B1 กับ B2 ที่ร่วมเล่นกับ หมีเท็ดดี้
กล้วยหอมจอมซนถูกนำมาปรับปรุงใหม่อีกครั้งให้อยู่ในรูปแบบ CGI ในเดือนพฤษภาคม ค.ศ. 2011 โดย Southern Star Entertainment และ ในประเทศไทยได้นำมาฉายทางช่อง7 ทุกวันอาทิตย์ เวลา6.15 - 6.30น. ส่วนลิขสิทธิ์จัดจำหน่ายในรูปแบบ CVD และ DVD โดยบริษัท TIGA แฝดกล้วยหอมมีวลีติดปากอยู่วลีหนึ่งเมื่อแฝดคนใดคนหนึ่งเกิดความคิดขึ้นมา ก็จะพูดขึ้นมาในภาษาอังกฤษว่า "Are you thinking what I'm thinking, B1?" "I think I am, B2!" หรือในภาษาไทยคือ นายกำลังคิดอย่างที่ฉันคิดอยู่หรือเปล่า B1 และอีกฝ่ายก็จะตอบกลับมาว่า ฉันกำลังคิดอยู่ล่ะ B2
ดาวเคราะห์โรก
ดาวเคราะห์โรก (; หรือเรียกกันว่า ดาวเคราะห์ระหว่างดวงดาว, ดาวเคราะห์อิสระ) คือวัตถุที่มีมวลขนาดดาวเคราะห์และมิได้มีแรงโน้มถ่วงดึงดูดอยู่กับดาวฤกษ์ดวงใด จึงเคลื่อนที่ล่องลอยอยู่ในห้วงอวกาศระหว่างดาวเป็นวัตถุอิสระ มีนักดาราศาสตร์หลายคนอ้างว่าตรวจพบวัตถุดังกล่าวนี้ (เช่น Cha 110913-773444) แต่ยังไม่มีการยืนยันผลการค้นพบเหล่านั้น
นักดาราศาสตร์จำนวนหนึ่งเรียกวัตถุเหล่านี้ว่า "ดาวเคราะห์" เพราะพวกเขาเชื่อว่าวัตถุเหล่านี้เป็นดาวเคราะห์ที่ถูกดีดตัวออกมาจากวงโคจรรอบดาวฤกษ์ อย่างไรก็ดียังมีนักดาราศาสตร์อีกมากที่เห็นว่า คำนิยามของ "ดาวเคราะห์" ควรใช้กับสถานะการเฝ้าสังเกตในปัจจุบันขณะ ไม่เกี่ยวกับอดีตหรือต้นกำเนิดของมัน ยิ่งไปกว่านั้น วัตถุเหล่านี้อาจจะก่อตัวขึ้นมาเองจากการแตกสลายของกลุ่มเมฆแก๊สที่คล้ายคลึงกับการก่อตัวของดาวฤกษ์ก็ได้ ซึ่งหากเป็นกรณีเช่นนี้ มันย่อมไม่เคยเป็น "ดาวเคราะห์" มาก่อน
เคเซราเซรา (วอตเอเวอร์วิลบีวิลบี)
เคเซราเซรา (วอตเอเวอร์วิลบีวิลบี) () เป็นเพลงประกอบภาพยนตร์เรื่อง "" (The Man Who Knew Too Much) ของอัลเฟรด ฮิตช์ค็อก ประพันธ์โดย เจย์ ลิฟวิงสตัน และ เรย์ อีแวนส์ เนื้อหาสอดคล้องกับภาพยนตร์ ที่นางเอกในเรื่องใช้ร้องส่งสัญญาณถึงลูกชายที่ถูกจับอยู่ในบริเวณสถานที่กักกัน
วลี "เคเซราเคเซรา" (que sera, sera) มาจากภาษาฝรั่งเศส ว่า "เกอเซอราเซอรา" (que sera, sera) หมายความว่า อะไรจะเกิดก็ต้องเกิด
เพลงนี้ได้รับรางวัลออสการ์ สาขาเพลงนำภาพยนตร์ยอดเยี่ยม ในปี พ.ศ. 2499 และมีการขับร้องใหม่และอ้างอิงหลายครั้ง เช่น พนมเทียนได้ใช้เนื้อเพลงนี้ใน เพชรพระอุมา ตอน จอมผีดิบมันตรัย ตอนที่ไชยยันต์และมาเรียเข้าไปในถ้ำ และในปี พ.ศ. 2552 เพลงนี้ก็ใช้มาขับร้องอีกครั้งในโฆษณาทางโทรทัศน์ของไทยประกันชีวิต ออกอากาศครั้งแรกเมื่อวันที่ 30 กันยายน พ.ศ. 2552
ชมรมขนหัวลุก
ชมรมขนหัวลุก เป็นรายการวาไรตี้ทอล์กโชว์แนวเขย่าขวัญที่ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) โดยนำประสบการณ์เรื่องเล่าเกี่ยวกับการพบเจอเรื่องลี้ลับเหนือธรรมชาติที่เกิดขึ้นจริงจากแขกรับเชิญและเรื่องเล่าจากทางบ้าน ได้ออกอากาศมาแล้ว 2 รอบ
ในรอบแรก ออกอากาศทางสถานีวิทยุโทรทัศน์กองทัพบก ในวันที่ 17 กุมภาพันธ์ พ.ศ. 2538 - 26 กันยายน พ.ศ. 2540 ทุกวันศุกร์ เวลา 22.00 น. โดยประมาณ
ในรอบที่ 2 ออกอากาศทางสถานีโทรทัศน์ไอทีวี ในวันที่ 5 ตุลาคม พ.ศ. 2545 - 29 มีนาคม พ.ศ. 2546 ทุกวันเสาร์ เวลา 22.30 น. โดยประมาณ โดยใช้ชื่อรายการว่า "ชมรมขนหัวลุก I-Ghost"
ประสบการณ์ และความเชื่อ ที่วิทยาศาสตร์ไม่สามารถอธิบายได้ กับเรื่องราวความลี้ลับ สยองขวัญ ที่ยังอยู่ในความทรงจำของคนไทย ด้วย "Talk of the Town" ที่เกิดขึ้นครั้งแล้วครั้งเล่าหลังการออกอากาศแต่ละตอน กับเสียงโหยหวนจากเพลงนำรายการที่คนไทยไม่เคยลืม เป็นสิ่งยืนยันความสำเร็จของรายการนี้
- เป็นช่วงที่จะเชิญแขกรับเชิญจากทั่วทุกวงการมาร่วมเล่าประสบการณ์ขนหัวลุกที่แขกรับเชิญได้ประสบพบเจอ และจะมีทีมงานของทางรายการมาสร้างความตกใจให้กับพิธีกร แขกรับเชิญ และผู้ชมในห้องส่งด้วย และก็จะมีการมอบแหวนทองคำประจำชมรมขนหัวลุกให้กับแขกรับเชิญผู้ร่วมรายการอีกด้วย
- เป็นช่วงที่มีการพูดถึงมากที่สุดของรายการ โดยจะให้ผู้ชมทางร่วมสนุกโดยการเขียนจดหมายเกี่ยวกับประสบการณ์เรื่องลี้ลับที่ผู้ชมทางบ้านประสบพบเจอมาหรือจะเป็นเรื่องที่แต่งขึ้นมาจากจินตนาการของผู้ชมทางบ้านพร้อมระบุในจดหมายว่าเป็นประสบการณ์จริงหรือเป็นเรื่องที่แต่งขื้นมาจากจินตนาการแล้วส่งมายังรายการ ถ้าประสบการณ์เรื่องลี้ลับหรือเรื่องที่แต่งขึ้นมาจากจินตนาการของผู้ชมทางบ้านท่านใดได้ถูกทางรายการได้นำไปสร้างเป็นละครสั้นในช่วงขนหัวตั้งจากทางบ้านจะได้รับแหวนทองคำจากทางรายการ
- จะเป็นช่วงที่ให้ผู้ชมทางบ้านร่วมกันโหวตละครสั้นช่วงขนหัวตั้งจากทางบ้านที่น่ากลัวที่สุดผ่านทางไปรษณีย์บัตร ถ้าไปรษณียบัตรที่ผู้ชมทางบ้านส่งเข้ามากแล้วได้รับการคัดเลือกจากทีมงานจะได้แหวนทองคำจากทางรายการท่านละ 1 วง
ฮิเดะอะกิ ทะกะโตะริ
ฮิเดอากิ ทาคาโทริ () เกิดเมื่อวันที่ 3 มีนาคม ค.ศ. 1967 เป็นนักร้อง, นักแต่งเพลง และ นักดนตรี ชาวญี่ปุ่นโดยผลงานเพลงนั้นมักจะเป็นเพลงประกอบภาพยนตร์อะนิเมะและโทคุซัทสึเป็นหลัก
ในปีค.ศ. 1994 นั้นเป็นนักร้องนำจากวง WEATHER SIDE และในปีค.ศ. 1998 ได้แยกวงและร่วมงานกับฮิเดอากิ โนบุคาซึซึ่งเป็นพี่ชายของตนโดยตั้งชื่อวงว่า COA โดยทำหน้าที่ทั้งร้องนำแต่งเพลงและเรียบเรียงเพลงเอง และปี ค.ศ. 2003 ได้ทำงานเดี่ยวโดยทำหน้าที่แต่งเพลง และเรียบเรียงดนตรีด้วย
แบร์ก (รัฐ)
แบร์ก () แบร์กที่ปัจจุบันตั้งอยู่ในนอร์ธไรน์เวสต์ฟาเลียในประเทศเยอรมนีเป็นดินแดนอิสระในยุคกลางที่มีบริเวณครอบคลุมตั้งแต่แม่น้ำไรน์, แม่น้ำรูห์ และ แม่น้ำซีก ในปัจจุบันแบร์กยังคงเป็นที่รู้จักกันในชื่อที่ใช้ในยุคกลางว่า "ดินแดนแบร์ก" (Bergisches Land)
เคานท์แห่งแบร์กเริ่มก่อตัวขึ้นเป็นสาขาย่อยของตระกูลเอซโซเนน (Ezzonen) ในปี ค.ศ. 1101 ที่สืบสายมาจากราชอาณาจักรโลทาริงเกีย เคานท์แห่งแบร์กในที่สุดก็กลายมาเป็นตระกูลที่มีอำนาจมากที่สุดในภูมิภาค ในปี ค.ศ. 1160 แบร์กแบ่งเป็นสองส่วนส่วนหนึ่งต่อมาเป็นอาณาจักรเคานท์แห่งมาร์คที่กลับมารวมกับสายเดิมในคริสต์ศตวรรษที่ 16 ในปี ค.ศ. 1280 เคานท์แห่งแบร์กก็ย้ายสำนักจากปราสาทบวร์ก (Schloss Burg) บนฝั่งแม่น้ำวูพเพอร์ไปยังดึสเซลดอร์ฟ ประมุขผู้มีอำนาจมากที่สุดในช่วงแรกของแบร์กก็ได้แก่เองเกิลแบร์ตที่ 2 แห่งแบร์กผู้ถูกลอบสังหารเมื่อวันที่ 7 พฤศจิกายน ค.ศ. 1225 เคานท์อดอล์ฟที่ 5 แห่งแบร์กผู้ต่อสู้และได้รับชัยชนะต่อเกลเดอร์ในยุทธการวอร์ริงเกน (Battle of Worringen) ในปี ค.ศ. 1288
แบร์กรุ่งเรืองเพิ่มขึ้นต่อมาในคริสต์ศตวรรษที่ 14 ในปี ค.ศ. 1348 อาณาจักรเคานท์แห่งยือลิคก็มารวมตัวกับแบร์ก และในปี ค.ศ. 1380 สมเด็จพระจักรพรรดิแห่งจักรวรรดิโรมันอันศักดิ์สิทธิ์ก็ยกบรรดาศักดิ์เคานท์แห่งแบร์กขึ้นเป็นดยุกซึ่งทำให้อาณาจักรได้ชื่อว่าดัชชีแห่งยือลิค-แบร์ก
การคัดเลือกเจ้าภาพโอลิมปิกฤดูร้อน 2024 และ 2028
การคัดเลือกเจ้าภาพโอลิมปิกฤดูร้อน 2024 และ 2028 เป็นการคัดเลือกเมืองต่างๆ ทั่วโลกที่เสนอเป็นเจ้าภาพกีฬาโอลิมปิกฤดูร้อน 2024 และโอลิมปิกฤดูร้อน 2028 การคัดเลือกสำหรับโอลิมปิกฤดูร้อน 2024 ได้เริ่มเมื่อปี พ.ศ. 2558 ซึ่งมี 5 เมืองได้ผ่านเข้ารอบสุดท้ายของการคัดเลือก แต่ 3 ใน 5 เมืองนั้นได้ถอนตัว เพื่อการรักษาเสถียรภาพของกีฬาโอลิมปิกในอนาคต คณะกรรมการโอลิมปิกสากล จึงได้ตัดสินใจที่จะประกาศให้ปารีสและลอสแอนเจลิส เป็นเจ้าภาพกีฬาโอลิมปิก 2024 และ 2028 ตามลำดับ ในเดือนกรกฎาคม พ.ศ. 2560
ในเดือนกรกฎาคม พ.ศ. 2560 นครลอสแอนเจลิสได้ตัดสินใจที่จะเป็นเจ้าภาพกีฬาโอลิมปิก 2028 ซึ่งทำให้กรุงปารีสได้เป็นเจ้าภาพกีฬาโอลิมปิก 2024 การประกาศผลอย่างเป็นทางการของกีฬาโอลิมปิกฤดูร้อน 2024 และ 2028 มีขึ้นเมื่อวันที่ 13 กันยายน พ.ศ. 2560 ในการประชุมใหญ่สามัญคณะกรรมการโอลิมปิกสากล สมัยที่ 131 ณ ศูนย์การประชุมลิมา กรุงลิมา ประเทศเปรู
เมื่อวันที่ 16 กันยายน พ.ศ. 2558 คณะกรรมการโอลิมปิกสากลได้ประกาศขั้นตอนการการคัดเลือกเจ้าภาพ รวมถึงประกาศเมืองที่เข้ารอบการคัดเลือกเจ้าภาพรอบสุดท้าย
เมื่อวันที่ 30 มีนาคม พ.ศ. 2560 คณะกรรมาธิการการประเมินผลของไอโอซีได้สรุปข้อเสนอของผู้สมัครเป็นเจ้าภาพกีฬาโอลิมปิก 2024 จากนครลอสแอนเจลิส และกรุงปารีสเป็นเวลาสองวัน คณะกรรมาธิการการประเมินของได้กล่าวยกย่องผู้สมัครทั้งสองเมืองว่า "มีความคิดสร้างสรรค์ และการให้ความสำคัญกับการสืบทอดมรดกกีฬาโอลิมปิก"
เพื่อรักษาธรรมเนียมของกีฬาโอลิมปิกให้คงอยู่ต่อไปในอนาคต จากการที่ 3 ใน 4 เมืองที่ได้ถอนตัวในการเสนอตัวเป็นเจ้าภาพกีฬาโอลิมปิกฤดูหนาว 2022 และ 3 ใน 5 เมืองที่ได้ถอนตัวในการเสนอตัวเป็นเจ้าภาพกีฬาโอลิมปิกฤดูร้อน 2024 ในเมื่อวันที่ 3 เมษายน พ.ศ. 2560 คณะกรรมการโอลิมปิกสากลได้ทำข้อตกลงที่ประเทศเดนมาร์ก โดยเจ้าหน้าที่ของไอโอซีได้พบกับคณะกรรมการจากทั้งสองเมืองเพื่อหารือเกี่ยวกับความเป็นไปได้ในการที่ให้มีผู้ชนะทั้งสองเมือง เพื่อเป็นเจ้าภาพจัดการแข่งขันกีฬาโอลิมปิกฤดูร้อน 2024 และ 2028
คณะกรรมการบริหารของไอโอซีได้ประชุมในเมืองโลซาน ประเทศสวิตเซอร์แลนด์ เพื่อหารือเกี่ยวกับขั้นตอนการเสนอตัวเป็นเจ้าภาพโอลิมปิกฤดูร้อน 2024 และ 2028 ในวันที่ 9 มิถุนายน พ.ศ. 2560 คณะกรรมการโอลิมปิกสากลได้เสนออย่างเป็นทางการในการเลือกตั้งเมืองเจ้าภาพโอลิมปิก 2024 และ 2028 ในเวลาเดียวกัน ข้อเสนอนี้ได้รับการอนุมัติโดยการประชุมวิสามัญของไอโอซี เมื่อวันที่ 11 กรกฎาคม พ.ศ. 2560 ที่เมืองโลซานน์
แฮนเดิลวิทแคร์
แฮนเดิลวิทแคร์ () คือ สตูดิโออัลบั้มเดี่ยวชุดที่สอง ของ "พัดชา เอนกอายุวัฒน์" ศิลปินไทยหญิง ออกวางจำหน่ายทั่วประเทศ เมื่อวันที่ 18 พฤศจิกายน พ.ศ. 2551 อัลบั้มนี้มีเพลงที่ได้รับความนิยม ได้แก่ เพลง "ไม่เสียใจ...ที่ได้รักเธอ"
อัลบั้ม Handle With Care เป็นผลงานอัลบั้มเดี่ยวชุดที่ 2 ของ พัดชา เอนกอายุวัฒน์ ในรูปแบบของ "มินิอัลบั้ม" มีทั้งหมด 6 เพลง จำหน่ายพร้อมกับวีซีดีคาราโอเกะ ซึ่งทางต้นสังกัด ทรูแฟนเทเชีย ได้ปรับเปลี่ยนนโยบายการผลิตอัลบั้มเต็ม เป็นรูปแบบดังกล่าวตั้งแต่ต้นปี พ.ศ. 2551 โดยอัลบั้มชุดนี้มีความพิเศษอีกหนึ่งอย่างคือ รูปแบบแพ็คเกจของอัลบั้ม ซีดีและวีซีดีจะบรรจุอยู่ในซองสีเงินคล้ายซองขนม ซึ่งเป็นการตอบโจทย์ความหมายของชื่ออัลบั้มนี้นั่นเอง
สำหรับความหมายของชื่ออัลบั้ม "Handle With Care" คือ การดูแลใส่ใจในความรู้สึก ให้ความรัก ความห่วงใย ต่อคนที่คุณรัก เป็นการสื่อถึงมุมมองบางมุมที่หลายคนอาจยังไม่เคยเห็นจากพัดชา จากอัลบั้มและผลงานก่อนๆ มักจะสื่อถึงบุคลิกที่มีความมั่นใจ เข้มแข็ง ในตัวเธอ แต่เมื่อเวลาผ่านไปหลายปี จากประสบการณ์ทำให้พัดชามีมุมมองที่โตขึ้น อัลบั้มนี้จึงได้นำเสนออีกมุมมองหนึ่ง มุมที่มีความอ่อนโยนและเป็นผู้หญิงมากขึ้น โดยเฉพาะการปรับเปลื่ยนภาพลักษณ์ใหม่ ทั้งการแต่งกาย และ ทรงผม ก็สื่อให้เห็นถึงความอ่อนหวาน เข้ากับคอนเซปของอัลบั้มชุดนี้เป็นอย่างดี
นอกจากการปรับเปลี่ยนการแต่งกายและทรงผมแล้ว วิธีการร้องในอัลบั้มชุดนี้ได้เปลี่ยนไป พัดชาได้เลือกเสียงในแต่ละเพลงแตกต่างกันไป ตามความหมายและอารมณ์ของเพลง โดยเพลงโปรโมทมีทั้งหมด 4 เพลง ซิงเกิลแรกที่ใช้ในการเปิดตัว คือ เพลง "ไม่เสียใจ...ที่ได้รักเธอ" เพลงนี้ได้รับเกียรติจากคุณ "โก้ มิสเตอร์แซกแมน" หรือ "เศกพล อุ่นสำราญ" มาร่วมกันถ่ายทอดเสียงแซกโซโฟนที่มีความอบอุ่น เนื้อหาของเพลงเกี่ยวกับ การมีความรักให้กันโดยไม่มีการคาดหวังว่าจะได้รับการตอบแทน มีความสุขที่จะทำทุกสิ่งให้กับคนที่รัก ซึ่งมิวสิกวิดีโอเพลงนี้เป็นการเล่าเรื่องราวความรักของคนสองคน นำแสดงโดย "บอย - ปกรณ์ ฉัตรบริรักษ์" และ "ก้อย - รัชวิน วงศ์วิริยะ"
ซิงเกิลถัดมาเป็นเพลงจังหวะสนุกๆ เนื้อหาสดใสน่ารัก ได้แก่ เพลง "แค่มีเธอ" ซึ่งเพลงนี้พัดชาได้เล่นเป็นนางเอกมิวสิกวิดีโอด้วยตนเอง ซิงเกิลที่สาม คือ เพลง "ความจริงที่ปวดใจ" เพลงป็อปร็อกเนื้อหาบาดใจ ถ่ายทอดมุมมองอีกมุมหนึ่งของผู้หญิงกับความรู้สึกเจ็บปวดจากคนรัก และซิงเกิลสุดท้าย เป็นเพลงพิเศษ Theme Song ของ บริษัท เมืองไทยประกันชีวิต ชื่อเพลง "ประกาศรัก" เพลงนี้มีแขกรับเชิญพิเศษซึ่งเป็นแบรนด์แอมบาสเดอร์ "เมืองไทยประกันชีวิต" เช่นเดียวกับเธอ ได้แก่ ศุภณัฐ เฉลิมชัยเจริญกิจ ,พิษณุ นิ่มสกุล และ ภคมน บุณยะภูติ มาร่วมถ่ายทอดบทเพลงความหมายดีๆ เพลงนี้ด้วย
หลังจากได้รับการเสนอชิงรางวัลจากหลายสถาบันในอัลบั้มก่อน สำหรับอัลบั้มนี้ Handle With Care ได้รับการเสนอชื่อเข้าชิงรางวัลทั้งด้านเพลง และ รางวัลศิลปิน เช่น การได้รับเสนอชื่อเข้าชิงรางวัล จาก Kazz Awards 2009 ในสาขา "ศิลปินหญิงยอดเยี่ยม" และ "มิวสิกวิดีโอยอดเยี่ยม" เพลง ไม่เสียใจ...ที่ได้รักเธอ , รางวัล สาขา "ศิลปินหญิง Hot แห่งปี" จากงาน TV Inside Hot Awards 2009 และ รางวัล "Seventeen Choice Music Female Artist" จากงาน Seventeen Teen Choice Awards 2009 เป็นต้น
สำหรับรางวัลที่ "พัดชา เอนกอายุวัฒน์" ได้รับจากอัลบั้มชุดนี้ ได้แก่ "รางวัลศิลปินไทยหญิงยอดนิยม" จาก งานประกาศรางวัลของคนดนตรีทั้งเบื้องหน้าและเบื้องหลัง งาน Channel [V] Thailand Music Video Awards 2009 ไทยประดิษฐ์ จัดโดยช่อง แชนแนลวีไทยแลนด์ เมื่อวันเสาร์ที่ 22 สิงหาคม พ.ศ. 2552 ณ รอยัลพารากอนฮอลล์
โอลิมปิกฤดูร้อน 2028
การแข่งขันกีฬาโอลิมปิกฤดูร้อนครั้งที่ 34 ประจำปี ค.ศ. 2028 (พ.ศ. 2571) จะประกาศในวันที่ 13 กันยายน พ.ศ. 2560 พร้อมกับการประกาศผลเมืองที่ได้รับสิทธิ์เป็นเจ้าภาพ โอลิมปิกฤดูร้อน 2024 ในการประชุมคณะกรรมการโอลิมปิกสากล สมัยที่ 130 ณ กรุงลิมา ประเทศเปรู
โอลิมปิกฤดูร้อน 2028 จะเป็นครั้งแรกในประวัติศาสตร์โอลิมปิกที่จะใช้สถานที่สองแห่งทั้งในพิธีเปิดและพิธีปิด โดยในพิธีเปิดจะเริ่มต้นที่โคลิเซียมอนุสรณ์แห่งลอสแอนเจลิสและสิ้นสุดที่สนามกีฬาลอสแอนเจลิส ณ อุทยานฮอลลีวูด ซึ่งเป็นสนามกีฬาที่สร้างขึ้นใหม่ ส่วนพิธีปิดจะเริ่มต้นและสิ้นสุดในลำดับที่กลับกันกับพิธีเปิด
เคาน์ตีมาร์ค
เคาน์ตีมาร์ค (; ) เป็นเคาน์ตีของสหราชรัฐไรน์-เวสต์ฟาเลียใต้ในจักรวรรดิโรมันอันศักดิ์สิทธิ์ อาณาจักรเคานท์แห่งมาร์คตั้งอยู่บนสองฝั่งแม่น้ำรูห์ตามฝั่งแม่น้ำโวลเมอ และ แม่น้ำเลนเนอ
เคานต์แห่งมาร์คเป็นเคานต์ที่มีอำนาจมากที่สุดและมีอิทธิพลมากที่สุดในบรรดาประมุขเวสต์ฟาเลียในจักรวรรดิโรมันอันศักดิ์สิทธิ์ คำว่า "มาร์ค" กล่าวถึงในภูมิภาคมาร์ค (Märkischer Kreis) ซึ่งเป็นดิสตริกต์ในดินแดนทางตอนใต้ของแม่น้ำรูห์ในนอร์ธไรน์-เวสต์ฟาเลียในเยอรมนี ตอนเหนือของมาร์คยังคงเรียกว่า "มาร์คเหนือ" (Hohe Mark) อดีต "มาร์คใต้" (Lower Mark) ระหว่างแม่น้ำรูห์และแม่น้ำลิพเพอร์ส่วนใหญ่คือภูมิภาครูห์ในปัจจุบันที่เลิกเรียกกันว่า "มาร์ค"
ดัชชียือลิช
ดัชชียือลิช (, , ) เป็นดัชชีของเครือราชรัฐนีเดอร์ไรน์-เวสท์ฟาเลินในจักรวรรดิโรมันอันศักดิ์สิทธิ์ ยือลิชตั้งอยู่ในบริเวณนอร์ธไรน์-เวสต์ฟาเลียในเยอรมนี และมณฑลลิมบูร์กในเนเธอร์แลนด์ปัจจุบัน รัฐตั้งอยู่บนสองฝั่งแม่น้ำรูห์รอบเมืองหลวงยือลิชในไรน์แลนด์ตอนใต้ ยือลิชรวมตัวกับเคาน์ตีแบร์กในปี ค.ศ. 1423 เป็น "ยือลิช-แบร์ก"
เคาน์ตียือลิช () ได้รับการกล่าวถึงเป็นครั้งแรกในคริสต์ศตวรรษที่ 11 แล้วได้รับการยกฐานะขึ้นเป็นดัชชีในปี ค.ศ. 1356 ประวัติศาสตร์ของรัฐเกี่ยวพันอย่างใกล้ชิดกับดัชชีเคลเวอ ดัชชีเกลเดอร์ส และเคาน์ตีมาร์คซึ่งเป็นรัฐเพื่อนบ้าน ในปี ค.ศ. 1423 ยือลิชรวมตัวกับเคาน์ตีแบร์ก ในปี ค.ศ. 1521 ยือลิช แบร์ก และเคลเวอ รวมตัวกันเป็นเครือราชรัฐยือลิช-เคลเวอ-แบร์กใน "รัฐร่วมประมุข" โดยการเสกสมรสระหว่างโยฮันน์ที่ 3 ดยุกแห่งเคลเวอ และมาเรีย ฟอน เกลเดิร์นธิดาของวิลเฮล์มที่ 8 แห่งยือลิช-แบร์ก ผู้ได้รับดินแดนจากบิดาที่รวมทั้งยือลิช, แบร์ก และ เคาน์ตีราเวนสแบร์ก
เมื่อดยุกแห่งยือลิช-เคลเวอ-แบร์กสิ้นพระชนม์โดยไม่มีทายาทในปี ค.ศ. 1609 สงครามสืบราชสมบัติยือลิช (War of the Jülich succession) ก็อุบัติขึ้น ดินแดนถูกแบ่งระหว่างพาลาทิเนต-นอยแบร์ก (ยือลิช และ แบร์ก) และ รัฐมากราฟบรันเดนบูร์ก (เคลเวอและมาร์ค) ตามสนธิสัญญาซันเติน ในปี ค.ศ. 1614 เมื่อดยุกองค์สุดท้ายของพาลาทิเนต-นอยแบร์กชิ้นพระชนม์โดยไม่มีทายาทในปี ค.ศ. 1742 ยือลิชและแบร์กก็ตกไปเป็นของดยุกแห่งพาลาทิเนต-ซุลซบาค (หลังจากปี ค.ศ. 1777 ของดยุกแห่งบาวาเรีย)
ในปี ค.ศ. 1794 ดัชชียือลิชถูกยึดครองโดยฝรั่งเศส และกลายเป็นส่วนหนึ่งของจังหวัดเรอร์ ในสนธิสัญญาลูเนอวิลล์ (Treaty of Lunéville) ค.ศ. 1801 ยือลิคก็ตกไปเป็นของฝรั่งเศสอย่างเป็นทางการ ในปี ค.ศ. 1815 หลังจากการพ่ายแพ้ของนโปเลียนดัชชีก็กลายเป็นส่วนหนึ่งของมณฑลยือลิช-เคลเวอ-แบร์กของปรัสเซีย (หลังจาก ค.ศ. 1822 มณฑลไรน์ของปรัสเซีย) ยกเว้นเมืองซิททาร์ด และ เทเกอเลนที่ตกไปเป็นของสหราชอาณาจักรเนเธอร์แลนด์
เขื่อนพระปรง
เขื่อนพระปรง เป็นเขื่อนขนาดใหญ่ที่สุดในจังหวัดสระแก้ว ตั้งอยู่ในเขต หมู่ที่ 3 และหมู่ที่ 6 ของตำบลช่องกุ่ม อำเภอวัฒนานคร จังหวัดสระแก้ว เป็นที่อาศัยของสัตว์น้ำนานาชนิด และนกน้ำนานาชนิด นกน้ำที่ขึ้นชื่อคือ นกอ้ายงั่ว
เขื่อนพระปรง ตั้งอยู่ในเขตอุทยานแห่งชาติปางสีดา เป็นการกั้นภูเขาที่เป็นลำน้ำพระปรง ที่เป็นที่ลุ่มเพื่อกักเก็บน้ำเพื่อการเกษตร พื้นที่ที่ได้รับน้ำในการเกษตรคือ หมู่ที่ 3 หมู่ที่ 6 ตำบลช่องกุ่ม และบ้านท่าช้าง ตำบลหนองหมากฝ้าย มีเทศกาลดูนกน้ำ คือช่วงเดือน พฤษภาคม ถึง สิงหาคม มีนกน้ำนานาชนิดมาอาศัยอยู่ โดยมากคือนกงู หรือ นกอ้ายงั่ว ที่มาหากินปลาในเขื่อนพระปรง ซึ่งอพยบมาจากประเทศออสเตรเลีย ที่เรียกกันว่านกงูก็คือ เวลาดำน้ำจับปลา ที่คอมีลักษณะเหมือนงู เขื่อนพระปรงมีภูเขาที่อุดมสมบูรณ์มีสัตว์ป่านานาชนิด มีน้ำตกที่สวยงาม มีต้นน้ำของลำน้ำพระปรง แม่น้ำปราจีนบุรี และไหลบรรจบลงที่ แม่น้ำบางปะกง วิธีการเข้าไปท่องเที่ยวธรรมชาติได้แก่การล่องเรือ ล่องแพ และเดินไปไม่ไกลก็จะพบต้นน้ำช่องลี้
อินเตอร์เนชันแนลคอมเมิร์ซเซ็นเตอร์
อาคารศูนย์พาณิชยกรรมนานาชาติ หรือ อินเตอร์เนชันแนลคอมเมิร์ซเซ็นเตอร์ (, ) (ตัวย่อ ICC Tower) เป็นตึกระฟ้าขนาด 118 ชั้น สูง 484 เมตร (1,590 ฟุต) ก่อสร้างในเกาลูนตะวันตก เขตปกครองพิเศษฮ่องกง ซึ่งอาคารนี้เป็นส่วนหนึ่งของโครงการยูนิออนสแควร์ มีเจ้าของเป็นบริษัทเอ็มทีอาร์ จำกัด และบริษัทอสังหาริมทรัพย์ซุนฮุงไค ซึ่งเป็นผู้ดูแลระบบขนส่งมวลชนฮ่องกงและเป็นบริษัทพัฒนาอสังหาริมทรัพย์รายใหญ่ที่สุดตามลำดับ
ที่ตั้งของตึกเรียกว่า ยูนิออนสแควร์เฟส 7 และชื่อ"อินเตอร์เนชันแนลคอมเมิร์ซเซ็นเตอร์" ถูกประกาศอย่างเป็นทางการในปี พ.ศ. 2548 มีระยะเวลาการก่อสร้างตั้งแต่ปี พ.ศ. 2550 ถึง พ.ศ. 2553 ไอซีซีทาวเวอร์ เป็นตึกระฟ้าที่สูงที่สุดในฮ่องกง และสูงเป็นอันดับ 8 ของโลก
ปราสาทยายเหงา
ปราสาทยายเหงา
ดิ๊กพัสซี่บ้านพูนทราย ตำบลบ้านชบ อำเภอสังขะ ห่างจาก ที่ว่าการอำเภอ ไปทางทิศตะวันออกเฉียงใต้ ประมาณ 4 กิโลเมตร อยู่ริมถนน สายโชคชัย - เดชอุดม (ทางหลวงหมายเลข 24) ระหว่างหลักกิโลเมตรที่ 189 - 190 จะมีป้าย บอกทาง จากถนนใหญ่เข้าไป เป็นทางคอนกรีต ปนทรายประมาณ 800 เมตร
ปราสาทยายเหงา เป็นศาสนสถาน แบบขอม ที่ประกอบด้วยปรางค์ 2 องค์ ตั้งอยู่เรียงกัน ในแนว ทิศเหนือ-ใต้ หันหน้า ไปทาง ทิศตะวันออก องค์ปรางค์ก่อด้วยอิฐ ตั้งอยู่บน ฐานศิลาแลง มีการแกะสลักอิฐ เป็นลวดลาย เช่น ที่กรอบหน้าบัน เป็นรูปมกร (สัตว์ผสม ระหว่างสิงห์ ช้าง และปลา) คาบนาค 5 เศียร
จากลักษณะ แผนผังของอาคาร ปราสาทยายเหงา น่าจะประกอบด้วย ปรางค์ 3 องค์ ตั้งเรียงกัน แต่ปัจจุบัน เหลือเพียง 2 องค์เท่านั้น ภายในบริเวณปราสาท พบกลีบขนุนยอดปรางค์ เสาประดับกรอบประตู ฯลฯ แกะสลักจากหินทราย จัดแสดงไว้ อย่างเป็นระเบียบ บริเวณด้านหน้าปราสาท
สมัยก่อนมีคุณยายคนหนึ่งสามีไปออกศึกสงครามนานนมก็ไม่ได้กลับมาสักที ยายอยู่รอที่บ้านก็เลยสร้างปราสาทคอย แต่ไม่ปรากฏว่ายายได้พบกับตาหรือไม่ และปราสาทก็ดูเหมือนจะสร้างไม่แล้วเสร็จ ตำนานนี้เป็นเพียงเรื่องเล่าต่อๆ กันมา
ปราสาทยายเหงานี้มีภูมิลำเนาที่ บ้านสังขะ ตำบลสังขะ อำเภอสังขะ จังหวัดสุรินทร์ มีลักษณะเป็นปราสาทแบบขอม ปรากฏอยู่ 2 หลัง หากดูตามการก่อสร้างอาจมีปรางค์อีกองค์คู่กัน แต่ยังไม่ได้เริ่มสร้าง ก่อด้วยอิฐ เป็นศิลปะแบบเขมร สร้างเมื่อประมาณพุทธศตวรรษที่ 16-17 ปัจจุบันปราสาทยายเหงาได้รับการบูรณะ ขุดแต่งแล้วเสร็จตามโครงการเมื่อไม่นานมานี้
ปราสาทตระเปียงเตีย
ปราสาทตระเปียงเตีย หรือ ปราสาทตะเปียงเตีย ตั้งอยู่ที่บ้านหนองเกาะ ตำบลตะเปียงเตีย อำเภอลำดวน จังหวัดสุรินทร์ มีลักษณะเป็นปรางค์ก่อด้วยอิฐ หันหน้าไปทางทิศตะวันออก มีแผนผังเป็นรูปสี่เหลี่ยมจัตุรัสซ้อนกัน 4 ชั้น ส่วนยอดทำเป็นรูปดอกบัวตูม เมื่อพิจารณาจากลัษณะสถาปัตยกรรม พบว่าเป็นแบบลาวร่วมสมัยกับอยุธยาตอนปลาย หรือรัตนโกสินทร์ตอนต้น
ตระเปียงเตีย เป็นภาษาเขมรท้องถิ่น คำว่า "ตระเปียง" แปลงว่าบ่อ สระ หนอง หรือหลุมที่มนุษย์ขุดขึ้น หรืออาจจะหมายถึงบารายที่ปราสาทขอมทุกแห่งมักจะมี หรืออาจจะเป็นแหล่งน้ำที่เกิดขึ้นเองตามธรรมชาติ ส่วนคำว่า "เตีย" หมายถึง เป็ด แปลรวมกันได้ความว่า ตระเปียงเตีย แปลว่า หนองเป็ด ซึ่งเป็นไปได้ว่าในอดีตบริเวณดังกล่าวมีนกเป็ดน้ำอพยพย้ายถิ่นมาอาศัยอยู่ในบริเวณดังกล่าวก็เป็นได้
ฟูกูโอกะทาวเวอร์
ฟูกูโอกะทาวเวอร์ (; ) เป็นหอคอยสูง 234 เมตร ตั้งอยู่ในย่านโมโมจิฮามะในเมืองฟูกูโอกะ ญี่ปุ่น เป็นหอคอยริมทะเลที่สูงที่สุดในญี่ปุ่น สร้างเสร็จเมื่อ พ.ศ. 2532 ใช้เวลาสร้าง 14 เดือน เงินลงทุน 6,000,000,000 เยน ออกแบบโดยบริษัทนิกเก็นเซ็กเก สร้างขึ้นบนที่ดินถมทะเลนอกอ่าวฮากาตะ
ฟูกูโอกะทาวเวอร์มีจุดชมวิวอยู่สามระดับ คือ ที่ระดับความสูง 116 เมตร ที่ห้องนั่งเล่นระดับความสูง 120 เมตร และชั้นที่สูงที่สุดที่ระดับความสูง 123 เมตร รอบหอคอยเป็นโครงสร้างทรงสามเหลี่ยมตามขวางที่มีกระจกครึ่งแผ่นจำนวน 8,000 แผ่นปิดไว้โดยรอบ จึงมีชื่อเล่นว่า 'Mirror Sail' น้ำหนักส่วนที่อยู่ใต้ดินของฟูกูโอกะทาวเวอร์อยู่ที่ 25,000 ตัน ขณะที่ส่วนที่อยู่เหนือพื้นดินหนัก 3,500 ตัน
ฟูกูโอกะทาวเวอร์ได้ออกแบบให้สามารถรองรับแผ่นดินไหวระดับ 7 ริคเตอร์ และแรงลมความเร็ว 65 เมตรต่อวินาที แต่แผ่นดินไหวที่รุนแรงที่สุดที่เคยเกิดขึ้นบริเวณหอคอยวัดได้เพียง 6 ริคเตอร์ และแรงลมที่รุนแรงที่สุดวัดได้ 49 เมตรต่อวินาที หอคอยตั้งอยู่ที่ 2-3-26 โมโมจิฮามะ แขวงซาวาระ เมืองฟูกูโอกะ
ฟูกูโอกะทาวเวอร์เป็นสถานที่หลักที่ใช้ถ่ายทำประกอบในภาพยนตร์ "Godzilla vs. SpaceGodzilla" เมื่อ พ.ศ. 2537
โยชิกิ คูโรดะ
โยะชิกิ คุโระดะ () เกิดเมื่อวันที่ 17 เมษายน พ.ศ. 2508 สามัญชนชาวญี่ปุ่นที่เสกสมรสกับอดีตเจ้าหญิงซายาโกะ เจ้าหญิงโนะริแห่งญี่ปุ่น พระธิดาพระองค์เดียวในสมเด็จพระจักรพรรดิอะกิฮิโตะ และสมเด็จพระจักรพรรดินีมิชิโกะ เมื่อวันที่ 15 พฤศจิกายน พ.ศ. 2548 ทำให้พระองค์ต้องสละยศเจ้าหญิง และหลุดพ้นความเป็นราชวงศ์ไป ปัจจุบันเจ้าหญิงทรงใช้พระนามว่า ซะยะโกะ คุโรดะ ตามสวามี
รูอ็อง
รูอ็อง () ตั้งอยู่บนฝั่งแม่น้ำแซน เป็นอดีตเมืองหลวงของนอร์ม็องดีทางตอนเหนือของฝรั่งเศส ในปัจจุบันเป็นเมืองหลวงของแคว้นโอต-นอร์ม็องดี (นอร์ม็องดีบน) เดิมรูอ็องเป็นเมืองที่ใหญ่ที่สุดและมั่งคั่งที่สุดของยุคกลาง ที่เป็นที่ตั้งของสำนักงานที่รับผิดชอบในการเก็บภาษีของนอร์มองดีในยุคกลาง และเป็นเมืองหลวงของราชวงศ์แองโกล-นอร์มันที่ปกครองทั้งอังกฤษและบริเวณส่วนใหญ่ของฝรั่งเศสระหว่างคริสต์ศตวรรษที่ 11 ถึง 15 รูอ็องเป็นเมืองที่โจนออฟอาร์กถูกเผาทั้งเป็นในปี ค.ศ. 1431
จังหวัดแซน-มารีตีมในแคว้นโอต-นอร์ม็องดีในประเทศฝรั่งเศส เมืองรูอ็องตั้งอยู่ทางของฝรั่งเศส
รูอ็องเป็นที่ตั้งของมหาวิหารนอเทรอดามแห่งรูอ็อง
จังหวัดอาร์แด็ช
อาร์แด็ช () เป็นจังหวัดในแคว้นโอแวร์ญ-โรนาลป์ในประเทศฝรั่งเศส ที่ตั้งตามชื่อแม่น้ำอาร์แด็ช ตัวจังหวัดตั้งอยู่ทางตอนกลางค่อนไปทางใต้ของฝรั่งเศสโดยมีพรีวาเป็นเมืองหลัก
บารมี นวนพรัตน์สกุล
บารมี นวนพรัตน์สกุล หรือ ยอด ผู้ประกาศข่าว รายการโลกยามเช้า เรื่องเด่นเย็นนี้ ช่วงเกษตรฮอตนิวส์ วันจันทร์-วันศุกร์ ทางสถานีวิทยุโทรทัศน์ไทยทีวีสีช่อง 3
บารมี นวนพรัตน์สกุล หรือ ดร.บารมี นวนพรัตน์สกุล มีชื่อเล่นว่า ยอด เกิดที่กรุงเทพมหานคร ในครอบครัวเชื้อสายจีน เป็นบุตรคนที่ 2 ในจำนวนพี่น้อง 4 คน น้องชายหนึ่งในนั้นชื่อ นาวาตรีนายแพทย์บัณฑิต นวนพรัตน์สกุล แพทย์ฝบส. โรงพยาบาลสมเด็จพระปิ่นเกล้า (โรงพยาบาลทหารเรือ) บารมี นวนพรัตน์สกุล จบชั้นประถมศึกษาที่โรงเรียนอัสสัมชัญแผนกประถม และชั้นมัธยมศึกษาที่โรงเรียนอัสสัมชัญ ปริญญาตรีวิศวกรรมสิ่งแวดล้อมที่สถาบันเทคโนโลยีพระจอมเกล้าธนบุรี และเรียนต่อปริญญาโท ทางด้านการจัดการสิ่งแวดล้อม จากสถาบันเทคโนโลยีอิลลินอยส์ จากนั้นทำงานเป็นวิศวกรสิ่งแวดล้อมที่ City of Chicago, Department of Environment เมืองชิคาโก สหรัฐอเมริกาก่อนที่จะลาออกมาเป็นเด็กเสิร์ฟในร้านอาหารญี่ปุ่นที่ชิคาโกอยู่ครึ่งปี เพื่อเรียนปริญญาเอกไปด้วย แต่เรียนไม่จบเพราะแม่อยากให้กลับบ้านเสียที กลับมาเป็นนักวิชาการสิ่งแวดล้อมที่ศูนย์กฎหมายสิ่งแวดล้อมแห่งประเทศไทย และวิศวกรสิ่งแวดล้อมในบริษัทที่ปรึกษาผลกระทบสิ่งแวดล้อมที่กรุงเทพฯ อยู่ช่วงหนึ่ง ก่อนที่จะลาออกมาสู่งานสายข่าวเต็มตัวเพราะพอแล้วกับงานที่ไม่ได้รัก พร้อมกับยอมถูกลดเงินเดือนลงเกือบ 3 เท่า โดยมาเป็นผู้ประกาศข่าววิทยุที่ Nation Radio ก่อนจะมาเป็นผู้สื่อข่าวสายเศรษฐกิจ ผู้ประกาศข่าว และพิธีกรที่ Nation Channel และล่าสุดมาเป็นพิธีกรข่าวที่สถานีโทรทัศน์ไทยทีวีสีช่อง 3 ในรายการ "โลกยามเช้า" และ "เรื่องเด่นเย็นนี้" ในช่วง "เกษตร Hot News" ด้านชีวิตส่วนตัว บารมี นวนพรัตน์สกุล สมรสกับ นางภัทิรา นวนพรัตน์สกุล (สกุลเดิม : อทัญญุดา) มีบุตรชาย 2 คน คือ น้องมาร์ค ด.ช.พีรฑรรศ นวนพรัตน์สกุล และ น้องแมทท์
นอกจากนี้ บารมียังชื่นชอบและเป็นนักกีฬาไตรกีฬาอีกด้วย2561 - ปัจจุบันอดีต
ราชอาณาจักรมาเกโดนีอา
ราชอาณาจักรมาเกโดนีอา () หรือรู้จักในชื่อ ราชอาณาจักรมาซิโดเนีย () หรือ มาซิดอน () เป็นราชอาณาจักรในกรีซโบราณที่มีศูนย์กลางอยู่ทางตะวันออกเฉียงเหนือของคาบสมุทรกรีซ มาเกโดนีอาดินแดนของชนมาเกโดนีอาโบราณมีเขตแดนติดกับราชอาณาจักรอิไพรัส (Epirus) ทางตะวันตก, ราชอาณาจักรไพโอเนีย (Paionia) ทางตอนเหนือ, เทรซทางตะวันออก และเทสซาลี (Thessaly) ทางด้านใต้ ในช่วงระยะเวลาอันสั้นหลังจากการพิชิตดินแดนต่าง ๆ ของอเล็กซานเดอร์มหาราชราชอาณาจักรมาเกโดนีอาก็เป็นราชอาณาจักรที่มีอิทธิพลมากที่สุดในโลกที่มีดินแดนที่ครอบคลุมกรีซทั้งหมดไปจนถึงอินเดีย ซึ่งเป็นการเริ่มต้นยุคประวัติศาสตร์ที่เรียกว่าสมัยสมัยเฮลเลนิสต์
คำว่า "มาเกโดนีอา" () และ "มาเกดอน" () มาจากภาษากรีกโบราณ "μακεδνός" ที่กล่าวกันว่าเดิมแปลว่า "คนสูง" หรือ "ผู้ที่มาจากทางเหนือ" ซึ่งอาจจะเป็นการบรรยายลักษณะของชนมาเกโดนีอา
อัสซีเรีย
อัสซีเรีย หรือ จักรวรรดิอัสซีเรีย () เป็นอาณาจักรที่มีศูนย์กลางอยู่ที่แม่น้ำไทกริสในเมโสโปเตเมีย (อิรัก) ที่มามีอำนาจปกครองจักรวรรดิเป็นช่วงๆ หลายครั้งในประวัติศาสตร์ “อัสซีเรีย” เป็นชื่อที่ตั้งตามชื่อเมืองหลวงเดิม “อัสเซอร์” (Assur) (; ; ) นอกจากนั้นคำว่า “อัสซีเรีย” ก็ยังหมายถึงภูมิภาคทางภูมิศาสตร์หรือดินแดนที่เป็นศูนย์กลางของจักรวรรดิด้วย
ระหว่างสมัยอัสซีเรียเก่าระหว่างศตวรรษที่ 20 ถึง 15 ก่อนคริสต์ศักราชอัสเซอร์มีอำนาจในบริเวณส่วนใหญ่ของเมโสโปเตเมียเหนือ ในยุคกลางของอัสซีเรียระหว่างศตวรรษที่ 15 ถึง 10 ก่อนคริสต์ศักราชอำนาจของอัสซีเรียก็เสื่อมโทรมลง แต่ต่อมาก็สามารถกู้ดินแดนที่เสียไปคืนได้ในชัยชนะที่ได้รับหลายครั้ง เมื่อมาถึงสมัยจักรวรรดิอัสซีเรียในยุคเหล็กตอนต้นระหว่างปี 911 ถึง 612 ก่อนคริสต์ศักราชอัสซีเรียก็ขยายอำนาจไกลออกไป และภายใต้การปกครองของอัสเชอร์บานิปาล (Ashurbanipal) (ปกครอง 668 – 627 ก่อนคริสต์ศักราช) อัสซีเรียก็ปกครอง Fertile Crescent ทั้งหมด รวมทั้งอียิปต์จนกระทั่งมาพ่ายแพ้เมื่อจักรวรรดิบาบิโลเนียใหม่ และเปอร์เชียขยายอำนาจ และในที่สุดก็มาล่มสลายเมื่อราชวงศ์ชาลเดียของจักรวรรดิบาบิโลเนียใหม่ปล้นทำลายเมืองนิเนเวห์ในปี 612 ก่อนคริสต์ศักราช
รายชื่ออาคารและสิ่งก่อสร้างที่สูงที่สุดในญี่ปุ่น
รายชื่ออันดับตึกระฟ้าในประเทศญี่ปุ่นซึ่งมีความสูงตั้งแต่ 200 เมตร (656 ฟุต) ซึ่งรวมถึงยอดแหลม โครงสร้างส่วนย่อย แต่ไม่รวมเสาอากาศ
รายชื่ออันดับสิ่งก่อสร้างในประเทศญี่ปุ่น (ยกเว้นอาคาร) ซึ่งมีความสูงตั้งแต่ 180 เมตร (591 ฟุต) ซึ่งรวมถึงยอดแหลม โครงสร้างส่วนย่อย และเสาอากาศด้วย
การขยายยี่ห้อของดับเบิลยูดับเบิลยูอี
WWE Brand Extension เกิดขึ้นครั้งแรกเมื่อวันที่ 18 มีนาคม ค.ศ. 2002 หลังจากที่ วินซ์ แมคแมน เจ้าของ WWF(WWE ในปัจจุบัน)ได้ซื้อกิจการ WCW ที่ล้มละลายไปและเมื่อ WWF ได้สำรวจแล้วพบว่ามีนักมวยปล้ำมากกว่า 100 คน อยู่ใน WWF จะดูแลไม่ทั่วถึงจึงได้มีการเขียนบทให้มีการแลกเปลี่ยนตัวนักมวยปล้ำเป็นครั้งแรกโดยโยกนักมวยปล้ำบางส่วนจาก รอว์ มาอยู่ที่ สแมคดาวน์ ทำให้มีการบริหารและจัดการดูแลนักมวยปล้ำที่ดีขึ้นโดยแบ่งให้ ริก แฟลร์ ดูแลค่าย รอว์ ส่วน วินซ์ แมคแมน ดูแลค่าย สแมคดาวน์ โดยนักมวยปล้ำคนแรกที่ถูกแลกเปลี่ยนตัวได้แก่ เดอะ ร็อก
ในวันที่ 16 กุมภาพันธ์ ค.ศ. 2010 โดย วินซ์ แมคแมน ได้ออกมาประกาศในรายการ อีซีดับเบิลยู (ดับเบิลยูดับเบิลยูอี) เป็นตอนสุดท้าย ว่าจะมีการเปลี่ยนแปลงรายการโทรทัศน์โดยยุบรายการ อีซีดับเบิลยู (ดับเบิลยูดับเบิลยูอี) และในวันที่ 23 กุมภาพันธ์ ค.ศ. 2010 ได้ถูกเปลี่ยนรายการแทน คือ ดับเบิลยูดับเบิลยูอี เอ็นเอ็กซ์ที ให้เหลือเพียง 2 ค่ายระหว่างรอว์ กับ สแมคดาวน์
จื่อเฟิงทาวเวอร์
จื่อเฟิงทาวเวอร์ (; อาจรู้จักในชื่อ Greenland Center-Zifeng Tower หรือ Greenland Square Zifeng Tower; เดิมชื่อ Nanjing Greenland Financial Center) เป็นตึกระฟ้าความสูง 450 เมตร (1,500 ฟุต) ในเมืองหนานจิง ประเทศจีน ก่อสร้างเสร็จสมบูรณ์ในปี พ.ศ. 2552 ตึกทั้งหมด 66 ชั้นสำหรับใช้เป็นสำนักงานและขายปลีกในส่วนล่างของตึก ส่วนภัตตาคารและหอชมวิวสาธารณะในชั้นใกล้บนสุด ซึ่งบนสุดจะเป็นยอดแหลม
ปัจจุบันตึกระฟ้าแห่งนี้เป็นตึกสูงที่สุดอันดับ 4 ของประเทศจีนและสูงที่สุดเป็นอันดับ 11 ของโลก โดยสร้างถึงยอดตึกในปี พ.ศ. 2551 นอกจากนี้ยังมีดาดฟ้าชมวิวซึ่งอยู่สูงจากพื้นดิน 271.8 เมตร (892 ฟุต) สามารถมองเห็นภาพมุมกว้างของเมืองหนานกิงและแม่น้ำแยงซี ทะเลสาบสองแห่ง และภูเขาหนิงเจิงได้
เอเดรียน สมิธ และมาร์แชล สทราบาลา ผู้ที่ร่วมกันออกแบบตึกบูร์จคาลิฟา ได้เป็นผู้ออกแบบตึกจื่อเฟิงทาวเวอร์แห่งนี้ด้วย
กว่างโจวอินเตอร์เนชัลนัลไฟแนนซ์เซ็นเตอร์
กว่างโจวอินเตอร์เนชัลนัลไฟแนนซ์เซ็นเตอร์ (; ) เป็นตึกระฟ้าขนาด 103 ชั้น สูง 440.2 เมตร (1,444 ฟุต) กำลังก่อสร้างติดถนนจูเจียงตะวันตกในเขตเทียนเหอ เมืองกว่างโจว สาธารณรัฐประชาชนจีน ตึกได้สร้างถึงจุดสูงสุดในวันที่ 31 ธันวาคม พ.ศ. 2551
ในการก่อสร้างตึกกวางเจาอินเตอร์เนชัลนัลไฟแนนซ์เซ็นเตอร์ ผู้ออกแบบอาคารคือวิลคินสัน อาร์เร เริ่มต้นสร้างในปี พ.ศ. 2548 และแล้วเสร็จในปี พ.ศ. 2553 ตึกนี้เป็นตึกที่สูงที่สุดแห่งหนึ่งในกว่างโจวและประเทศจีน ตึกแห่งนี้สำหรับใช้เป็นศูนย์ประชุม โรงแรม และสำนักงาน โดยชั้นที่ 1 ถึง 66 จะใช้เป็นสำนักงาน ชั้นที่ 67 ถึง 68 เป็นห้องควบคุมเครื่องกล ชั้น 69 ถึง 98 เป็นโรงแรมและชั้น 99 และ 100 เป็นจุดชมวิวทิวทัศน์เมือง
คิดถึงคีรีบูน
คิดถึงคีรีบูน เป็น อัลบั้มรวมเพลง ฮิตจาก วงคีรีบูน โดยทาง อาร์เอส โปรโมชั่น 1992 ได้รวบรวม 8 เพลงฮิตที่ดีที่สุดของ
คีรีบูนมาไว้ด้วยกัน
รวมดาว
รวมดาว เป็นอัลบั้มพิเศษจาก อาร์เอส ซาวด์ ออกวางแผงครั้งแรกเมื่อปี พ.ศ. 2527 โดยเป็นการนำเอานักร้องวัยรุ่นชื่อดังของค่ายในขณะนั้นมาร้องเพลงคู่กัน เพลงที่ใช้ในอัลบั้มนี้เป็นเพลงเก่าร้องคู่จากผลงานของศิลปินบรมครูในแนวเพลงลูกทุ่งลูกกรุง เช่น สุนทราภรณ์, ชาลี อินทรวิจิตร, สมาน กาญจนะผลิน มาเรียบเรียงเสียงประสานใหม่โดยใช้เครื่องดนตรีมากถึง 30 กว่าชิ้น ภายใต้การควบคุมการบรรเลงโดย คุณณรงค์ อับดุลราฮิม อดีตสมาชิกวงพิงค์แพนเตอร์ เป็นการสร้างจุดเด่นเพื่อคงความคลาสสิกให้กับตัวเพลงในอัลบั้ม ทำการบันทึกเสียงที่ ห้องอัดเสียงทอง โดยคุณอุกฤษณ์ พลางกูร
"รวมดาว 2" ส่วนใหญ่ เป็นนักร้องชุดเดียวกับในชุดแรก(อาทิตย์ นามบุญศรี ไม่ได้ร่วมร้องเพลงในชุดนี้) แต่ได้เพิ่มสมาชิกใหม่อีก 3 คน ได้แก่ สมพร ปรีดามาโนช , เพ็ญโพยม เรืองโรจน์ และ สุชาติ จันทร์ต้น
"รวมดาว ชุดที่ 1
ยูคานต์ทัชดิส
"ยูคานต์ทัชดิส" () คือซิงเกิลที่ได้รับความนิยมมากที่สุดของเอ็มซีแฮมเมอร์ จากอัลบั้ม "Please Hammer, Don't Hurt 'Em" ในปี พ.ศ. 2533 ซึ่งอัลบั้มมียอดจำหน่ายกว่า 10 ล้านชุด
!ชาร์ต (2533)
!align="center"|อันดับสูงสุด
ตราแผ่นดินของพม่า
ตราแผ่นดินของสาธารณรัฐแห่งสหภาพพม่า () เป็นเครื่องหมายราชการของรัฐบาลสาธารณรัฐแห่งสหภาพพม่า ใช้ประทับในเอกสารของทางราชการทุกชนิด รวมถึงการตีพิมพ์ในเอกสารสำหรับเผยแพร่ แบบตราดังที่ปรากฏในปัจจุบันเป็นลักษณะตามที่ปรากฏในหมวดที่ 8 ของรัฐธรรมนูญสาธารณรัฐแห่งสหภาพพม่า ซึ่งได้รับการรับรองด้วยการลงประชามติในปี พ.ศ. 2551
ลักษณะของดวงตราประกอบด้วยรูปสิงห์แบบศิลปะพม่าหรือชินเต (ခြင်္သေ့, chinthe) จำนวน 2 ตน อยู่ในท่านั่งรักษาการณ์ หันหลังให้ซึ่งกันและกัน ที่กลางตรานั้นมีภาพของแผนที่ประเทศพม่ารองรับด้วยช่อใบมะกอกคู่ ล้อมรอบด้วยลวดลายบุปผชาติตามแบบศิลปะพม่า ที่บนสุดของดวงตราเป็นรูปดาวห้าแฉกดวงหนึ่ง รูปเหล่านี้รองรับด้วยม้วนแพรแถบจารึกนามเต็มของประเทศด้วยใจความว่า "ပြည်ထောင်စု သမ္မတ မြန်မာနိုင်ငံတော် " ("สาธารณรัฐแห่งสหภาพพม่า")
นับตั้งแต่สมัยราชาธิปไตยเป็นต้นมา พม่าได้ใช้รูปนกยูงรำแพนเป็นเครื่องหมายประจำแผ่นดินมาโดยตลอด รูปดังกล่าวได้ปรากฏในเงินรูปีของพม่าและธงชาติพม่าในสมัยต่างๆ ทั้งในยุคราชวงศ์คองบอง สมัยภายใต้การปกครองของสหราชอาณาจักร ธงของรัฐบาลพม่าภายใต้การควบคุมของญี่ปุ่นในช่วงสงครามโลกครั้งที่ 2 และในสมัยเป็นเอกราช
หลังได้รับเอกราชจากสหราชอาณาจักรในปี พ.ศ. 2491 ประเทศพม่าได้ใช้รูปตราแผ่นดินอันมีลักษณะคล้ายกับดวงตราที่ปรากฏในปัจจุบัน สำหรับรายละเอียดที่แตกต่างกันประกอบด้วย แพรแถบชื่อประเทศจารึกข้อความว่า "ပြည်ထောင်စု မြန်မာ နိုင်ငံတော" ("สหภาพพม่า") ตำแหน่งบนสุดของดวงตรานั้นมีรูปสิงห์นั่งหน้าตรงอยู่แทนที่รูปดาว ภาพแผนที่ประเทศพม่ากลางดวงตรานั้นบรรจุอยู่ในวงกลมอีกชั้นหนึ่ง ที่ขอบวงกลมนั้นจารึกคาถาพุทธภาษิตเป็นภาษาบาลี ซึ่งยกมาจาก คาถาที่ 194 ความว่า "สมคฺคานํ ตโป สุโข" ("သမဂ္ဂါနံ တပေါ သုခေါ") อันหมายถึง "ความเพียรของชนผู้พร้อมเพรียงกัน เป็นเหตุนำสุขมา"
ในสมัยการปกครองแบบสังคมนิยมของนายพลเน วิน รัฐธรรมนูญของพม่าฉบับ ค.ศ. 1974 (พ.ศ. 2517) ได้บัญญัติภาพตราแผ่นดินใหม่ให้มีลักษณะในเชิงสังคมนิยมมากขึ้น โดยมีการแก้รูปแผนที่ประเทศพม่าให้ซ้อนทับบนรูปล้อเฟืองล้อมรอบด้วยช่อรวงข้าวคู่ และเปลี่ยนรูปสิงห์นั่งที่อยู่บนสุดให้เป็นรูปดาวห้าแฉก ส่วนนามประเทศในแพรแถบล่างสุดได้เปลี่ยนเป็นข้อความ "ပြည်ထောင်စု ဆိုရှယ်လစ်သမ္မတ မြန်မာနိုင်ငံတော" ("สาธารณรัฐสังคมนิยมพม่า") ข้อความดังกล่าวนี้เมื่อคณะทหารได้ทำรัฐประหารและตั้งสภาฟื้นฟูกฎหมายและระเบียบแห่งรัฐขึ้นในปี พ.ศ. 2531 ข้อความ "ဆိုရှယ်လစ်သမ္မတ" ซึ่งหมายถึง "สาธารณรัฐสังคมนิยม" จึงได้ถูกลบออกไป
บ้านทุ่งมน (จังหวัดสุรินทร์)
บ้านทุ่งมน เดิมชื่อ บ้านทุ่งมนไพรขลา ตั้งอยู่ใน ตำบลไพรขลา อำเภอชุมพลบุรี จังหวัดสุรินทร์
บ้านทุ่งมน เชื่อกันว่ามีการตั้งถิ่นฐานบ้านเรือนครั้งแรกประมาณปี พ.ศ. 2310 ซึ่งมีครัวเรือนตั้งอยู่ไม่มากนัก ต่อมาราวปี พ.ศ. 2360 ประชาชนในหมู่บ้านได้เพิ่มจำนวนมากขึ้น บางทีก็มีการอพยพมาจากที่อื่นด้วย ประมาณ 20 – 30 หลังคาเรือน (พระมหาวีระ กิตฺติวณฺโณ) ประชาชนในหมู่บ้านได้ร่วมกันสร้างวัดขึ้นมา และได้อาราธนานิมนต์หลวงพ่อตุม ที่ได้จาริก ไป-กลับมาจากประเทศกัมพูชา เมื่อเดินทางผ่านบ้านคุ้มนี้ที่อยู่ทางด้านเหนือของวัดโคกจ๊ะ ชาวบ้านในชุมชนจึงได้พร้อมใจกันนิมนต์ท่านให้พำนักอยู่ที่นี่ เพื่อเป็นที่พึ่งทางใจ และร่วมกันสร้างวัดขึ้น 1 แห่ง หรือ "วัดอุทุมพร” อีกด้านหนึ่งท่านได้นำพาญาติพี่น้องอพยพย้ายจากบ้านเกิดของท่านหลายครอบครัวมาอยู่ข้างๆ วัด ด้วยที่ท่านย้ายมาจากเสราะตุมมวน มาเป็นเจ้าอาวาส
เมื่อหลวงพ่อตุมรับนิมนต์มาเป็นเจ้าอาวาสแล้ว ท่านได้ศึกษาทำเลที่ตั้งหมู่บ้าน เห็นว่ามีลักษณะภูมิประเทศคล้ายคลึงกันกับทำเลที่ตั้งของบ้านทุ่งมนไพรขลาเดิม ที่เรียกว่า “เสราะตุมมวนปรีขลา” เช่นมีลักษณะแหล่งน้ำ ลักษณะของพันธ์ไม้ ลักษณะดินคล้ายกันมากจึงเรียกขานชื่อหมู่บ้านแห่งนี้ว่า “เสราะตุมมวน” (สุริโย บุติมาลย์) หรืออาจสอดคล้องกับคำว่า “เสราะลูกโอ๊วตุมนิมวนโม” อันเป็นสำเนียงเรียกขานที่นำมาสู่การตั้งชื่อหมู่บ้าน (พระมหาวีระ กิตฺติวณฺโณ) และอีกความหมายหนึ่ง ( ป้าเย็น สมใจเรา เล่าว่า) มีคนเฒ่าคนแก่ผู้รู้ท่านหนึ่งเขียนหนังสือขอมเป็นคำกลอนเล่าตำนานกล่าวถึงสถานที่ต่าง ๆ ไว้ เช่น สถานที่บ้านทุ่งมน คือ “ซงต็วงมุน” แปลเป็นไทยว่า “ปักธงก่อน” หมายความว่า “ปักธงไว้เป็นสถานที่แรก” สถานที่บ้านสมุด คือ “สาบน” แปลว่า “สาบาน” สถานที่วัดสะเดารัตนาราม คือ “อังกอร์ตาลวก” แปลว่า “เมืองต้นพอก” สถานที่ขุนแก้ว คือ “เกาะแก้ว” อาจสรุปได้ว่า “เสราะตุมมวน” “เสราะลูกโอ๊วตุมนิมวนโม” หรือ “เสราะซงต็วงมุน” เป็นสำนวนที่มาของ คำว่า “บ้านทุ่งมน” ตั้งแต่นั้นเป็นต้นมา
ตราแผ่นดินของเวียดนาม
ตราแผ่นดินของเวียดนาม มีรูปแบบเช่นเดียวกับประเทศคอมมิวนิสต์อื่นๆ มีรูปดาวสีเหลืองบนพื้นสีแดง มีรูปเฟืองและรวงข้าวหมายถึงความร่วมมือกันระหว่างแรงงานภาคเกษตรกรรมและอุตสาหกรรมตามแนวคิดแบบคอมมิวนิสต์ มีลักษณะคล้ายตราแผ่นดินของเยอรมันตะวันออกและตราแผ่นดินของจีน ซึ่งถูกนำมาสร้างเป็นตราแผ่นดินของเวียดนามเหนือเมื่อ 30 พฤศจิกายน พ.ศ. 2498 เมื่อรวมชาติกับเวียดนามใต้แล้ว จึงนำมาใช้เป็นตราแผ่นดินเวียดนามเมื่อ 2 กรกฎาคม พ.ศ. 2519
คาแนลซิตีฮากาตะ
คาแนลซิตีฮากาตะ (; ) เป็นศูนย์การค้าและความบันเทิงขนาดใหญ่ในเมืองฟูกูโอกะ ประเทศญี่ปุ่น ได้รับการขนานนามว่าเป็น "เมืองที่อยู่ในเมือง" ประกอบด้วยร้านค้า ร้านกาแฟ ภัตตาคาร โรงละคร ศูนย์เกม โรงภาพยนตร์ โรงแรมสองแห่ง และคลองที่ไหลผ่านกลางศูนย์กลางค้า
คาแนลซิตีตั้งอยู่ติดกับย่านบันเทิงและอยู่ระหว่างศูนย์กลางธุรกิจและการค้าปลีกของฟูกูโอกะ จึงเป็นสถานที่ท่องเที่ยวยอดนิยมที่สร้างรายได้ให้แก่เมืองได้อย่างมาก จัดเป็นโครงการพัฒนาโดยเอกชนที่ใหญ่ที่สุดในประวัติศาสตร์ญี่ปุ่น (1.4 พันล้านดอลลาร์สหรัฐ สำหรับพื้นที่ 234,460 ม²) สร้างด้วยสถาปัตยกรรมแบบจินตนาการอย่างมีลักษณะเด่นเฉพาะด้วยประติมากรรมรูปโค้งและน้ำพุจำนวนมาก และออกแบบอาคารไม่ให้มองเห็นทิวทัศน์ของเมืองภายนอกมากนัก เพื่อสร้างบรรยากาศคล้ายโอเอซิสแยกออกจากเมืองโดยรอบ
คาแนลซิตีฮากาตะห่างจากสถานีรถไฟฮากาตะและเท็นจิงในระยะเดินเท้าเป็นเวลา 10-15 นาที
ฟูกูโอกะในช่วง พ.ศ. 2528-2532 ประสบทั้งปัญหาคนย้ายถิ่นไหลทะลักเข้าเมืองจำนวนมาก และปัญหาย่านการค้าและชุมชนเงียบเหงา จนกระทั่ง Jon Jerde สถาปนิกชาวอเมริกัน ได้สร้าง คาแนลซิตี ขึ้น ซึ่งประสบความสำเร็จในด้านการค้าอย่างงดงามตั้งแต่เริ่มเปิด ในปีแรกมีผู้มาเยี่ยมชมมากกว่า 16 ล้านคน และมียอดจำหน่ายสินค้ามากกว่า 500 ล้านดอลลาร์สหรัฐ โรงภาพยนตร์ในศูนย์การค้าแห่งนี้มียอดจำหน่ายตั๋วราว 55% ของโรงภาพยนตร์ทั่วทั้งเมือง และตั๋วภาพยนตร์ที่เข้าฉายที่นี่ในปีแรกสามารถจำหน่ายได้หมด นอกจากนี้ยังทำให้โรงภาพยนตร์ต่าง ๆ ในเมืองมีจำนวนภาพยนตร์เข้าฉายมากขึ้น 50%
จากความสำเร็จของ คาแนลซิตี ทำให้พื้นที่รอบศูนย์การค้ามีคนคับคั่งมากขึ้น จึงเริ่มสร้างตลาดเดินเท้าที่เคยเงียบเหงาขึ้นมาใหม่และเปิดให้เช่าร้านค้าสำหรับให้คนเข้าหรืออกจากศูนย์การค้าเข้าไปเดินชม
แบ็กสเปเซอร์
แบ็กสเปเซอร์ () เป็นผลงานสตูดิโออัลบั้มชุดที่ 9 ของวงอัลเทอร์เนทีฟร็อกอเมริกัน เพิร์ลแจม ออกขายเมื่อ 20 กันยายน ค.ศ. 2009 เพิร์ลแจมเริ่มทำงานอัลบั้มชุดนี้หลังจากออกอัลบั้มชุดก่อน "Pearl Jam" (2006) ช่วงต้นปี 2008 โดยในปี 2009 ทางวงเริ่มทำทนองและเดโม่ที่เขียนขึ้นระหว่างปี 2008 ดนตรีของอัลบั้มชุดนี้ได้รับอิทธิพลเพลงป็อปและนิวเวฟ อัลบั้มชุดนี้ออกภายใต้สังกัดมังกีย์เรนช์ ซึ่งเป็นสังกัดของวงเอง (ในสหรัฐอเมริกา) และภายใต้สังกัดยูนิเวอร์แซลกรุป ออกขายระดับนานาชาติ
ทรัมป์อินเตอร์เนชันแนลโฮเต็ลแอนด์ทาวเวอร์ (ชิคาโก)
ทรัมป์อินเตอร์เนชันแนลโฮเต็ลแอนด์ทาวเวอร์ () หรือที่รู้จักกันในชื่อ ทรัมป์ทาวเวอร์ชิคาโก (Trump Tower Chicago) หรือ ทรัมป์ทาวเวอร์ (Trump Tower) เป็นตึกระฟ้าใจกลางเมืองชิคาโก รัฐอิลลินอยส์ ตั้งชื่อตามนักพัฒนาอสังหาริมทรัพย์และประธานาธิบดีสหรัฐคนปัจจุบัน ดอนัลด์ ทรัมป์ ออกแบบโดยสถาปนิกชื่อ เอเดรียน สมิธ ของสกิดมอร์ โอววิงส์แอนด์เมอร์ริลล์ ส่วนโบวิสเลนด์ลิส ก่อสร้างอาคาร 96 ชั้น ซึ่งมีความสูง 1,362 ฟุต (415.1 เมตร) รวมทั้งยอดแหลม ชั้นที่สูงที่สุดสูง 1,170 ฟุต (360 เมตร) ตึกตั้งอยู่ติดกับแม่น้ำชิคาโก
องค์กรทรัมป์ได้ประกาศในปี พ.ศ. 2544 ว่าตึกนี้จะเป็นตึกที่สูงที่สุดในโลก แต่หลังจากเหตุการณ์ 11 กันยายน พ.ศ. 2544 ก็ได้เปลี่ยนแปลนตึกให้เล็กลง และได้แก้ไขแบบหลายจุด เมื่ออาคารได้สร้างถึงยอดในปี พ.ศ. 2552 ได้กลายเป็นตึกที่สูงที่สุดอันดับที่ 2 ของสหรัฐอเมริกา รองจากวิลลิสทาวเวอร์ที่ตั้งอยู่ในชิคาโกเช่นเดียวกัน
ตึกนี้คาดว่าจะถูกแซงโดยวันเวิลด์เทรดเซ็นเตอร์ ในนครนิวยอร์กเมื่อถึงกลางปี พ.ศ. 2556 และโดยตึกชิคาโกสไพร์ถ้าสร้างแล้วเสร็จ ทรัมป์อินเตอร์เนชันแนลโฮเต็ลแอนด์ทาวเวอร์ยังเป็นอาคารที่พักอยู่อาศัยที่สูงที่สุดในโลกอีกด้วย
รูปแบบของอาคารตั้งแต่ฐาน มีร้านขายปลีก ที่จอดรถ โรงแรม และคอนโดมิเนียม ซึ่งโรงแรมได้เปิดให้พักได้ในวันที่ 30 มกราคม พ.ศ. 2551 และเมื่อวันที่ 28 เมษายน พ.ศ. 2551 ก็ได้เปิดทำการทั้งหมด ร้านอาหารตั้งอยู่ที่ชั้น 16 ของตึก เรียกว่า "ซิกซ์ทีน" (Sixteen) เปิดเมื่อต้นปี 2551 และได้รับการชื่นชมจากผู้ใช้บริการสำหรับอาหาร ที่ตั้ง การตกแต่งภายใน สถาปัตยกรรมและทิวทัศน์ที่สามารถมองเห็นได้ ตึกนี้สร้างถึงชั้นสูงสุดเมื่อปลายปี 2551 และการก่อสร้างเสร็จสมบูรณ์ในปี 2552
รางวัลแกรมมี สาขาเพลงแห่งปี
รางวัลแกรมมี สาขาเพลงแห่งปี เป็น 1 ใน 4 สาขารางวัลใหญ่ของงานแจกรางวัลแกรมมี่ ที่มีการแจกรางวัลมาตั้งแต่ปี 1959 สำหรับผู้ประพันธ์เพลง (ไม่ใช่ผู้ร้องเพลง) มีเพลงหลายเพลงที่ได้รับการเสนอชื่อเข้าชิงทั้งสาขาเพลงแห่งปีและสาขาบันทึกเสียงแห่งปี ความแตกต่างระหว่างการแจกรางวัลในสาขาบันทึกเสียงแห่งปี คือรางวัลมอบให้ทีมผู้ผลิตทั้งหมด ทั้งผู้ร้อง ทีมงานสร้าง สำหรับเพลง
สงครามปฏิวัติฝรั่งเศส
สงครามปฏิวัติฝรั่งเศส () เป็นสงครามต่อเนื่องที่เกิดขึ้นระหว่าง ค.ศ. 1792 ถึง ค.ศ. 1802 ที่เป็นการต่อสู้ระหว่างรัฐบาลของฝ่ายการปฏิวัติฝรั่งเศสกับรัฐต่าง ๆ ในยุโรป สงครามเริ่มต้นขึ้นในสมัยการปฏิวัติฝรั่งเศสแพร่หลายในฝรั่งเศสและความเจริญก้าวหน้าทางการทหาร การรณงค์ทางทหารของกองทัพฝรั่งเศสได้รับชัยชนะหลายครั้งต่อกองกำลังของฝ่ายพันธมิตรต่าง ๆ และ เป็นการขยายอำนาจของฝรั่งเศสไปยังกลุ่มประเทศแผ่นดินต่ำ, อิตาลี และไรน์ลันท์ สงครามครั้งนี้มีจำนวนทหารที่เข้าเกี่ยวข้องเป็นจำนวนมหาศาลที่เป็นผลมาจากการใช้ระบบการเกณฑ์ทหารเป็นจำนวนมากที่เป็นระบบที่ไม่เคยใช้กันมาแต่ก่อน
สงครามปฏิวัติฝรั่งเศสมักจะแบ่งออกเป็น สงครามประสานมิตรครั้งที่หนึ่ง (ค.ศ. 1792-97) และ สงครามประสานมิตรครั้งที่สอง (ค.ศ. 1798-1801) แม้ว่าฝรั่งเศสจะทำการต่อสู้กับราชอาณาจักรบริเตนใหญ่ติดต่อกันตลอดตั้งแต่ปี ค.ศ. 1793 จนถึง ค.ศ. 1802 ความเป็นปฏิปักษ์ต่อกันมายุติลงด้วยการลงนามในสนธิสัญญาอาเมียงส์ในปี ค.ศ. 1802 การสงครามหลังจากนี้ต่อเนื่องมาเป็นสงครามนโปเลียน ความขัดแย้งทั้งสองครั้งนี้บางครั้งเรียกรวมกันว่า "มหาสงครามฝรั่งเศส"
คิงส์ออฟคอนวีเนียนซ์
คิงส์ออฟคอนวีเนียนซ์ () เป็นคู่ดูโอแนวโฟล์ก-ป็อป จากเมืองแบร์เกน ประเทศนอร์เวย์ ประกอบด้วยสมาชิกคือเอริค แกลมเบ็ค โบ (Eirik Glambek Bøe) และเออร์เลนด์ โอยด์ (Erlend Øye) ทั้งสองรู้จักกันที่ประเทศอังกฤษ และได้กลับมาตั้งวงร่วมกัน เล่นดนตรีในแนวอินดี้ที่ประเทศนอร์เวย์ กับเพลงประณีต เสียงร้องสงบเสงี่ยม และเมโลดี้จากกีตาร์ที่ซับซ้อนและชาญฉลาด โดยโอยด์กับอ ทั้งคู่ ทั้งร้องและแต่งเพลง
มาริลีน แมนสัน
มาริลีน แมนสัน () เกิดเมื่อวันที่ 5 มกราคม ค.ศ. 1969 หรือชื่อจริงว่า ไบรอัน ฮิว วอร์เนอร์ () เป็นนักดนตรีชาวอเมริกัน , นักแต่งเพลง , นักแสดง , จิตรกร , ศิลปินมัลติมีเดีย , เขายังเป็นที่รู้จักในฐานะนักร้องนำวงชื่อเดียวกับเขา "มาลิริน แมนสัน" ซึ่งเป็นวงเสียดสีสังคม เขาร่วมก่อตั้งวงกับ เดซี่ เบอร์โอซี่ โดยชื่อของเขานำมาจากบุคคลสองคนซึ่งเป็นไอคอนทางวัฒนธรรมของประเทศอเมริกา ชื่อของเขา มาริลีน มาจากนักแสดงสาวชาวอเมริกัน มาริลีน มอนโร ส่วน แมนสัน มาจากชื่ออาชญกรชาวอเมริกัน ชาร์ล แมนสัน.
เทอริยากิบอยซ์
เทอริยากิบอยซ์ () เป็นวงซูเปอร์กรุปแนวเจ-ฮิป จากกรุงโตเกียว ประเทศญี่ปุ่น สมาชิกประกอบด้วย อิลมารีและเรียว-ซี จากวงริปสไลม์ ,เวอร์บอล จากเอ็ม-โฟล ,แร็ปเปอร์ชื่อ ไวซ์ และนิโก ดีเจและผู้ก่อตั้งแบรนด์เครื่องแต่งกายแนวกีฬาอันโด่งดังที่ชื่อ เบธิงเอป ซึ่งสมาชิกทุกคนในวงสวามใส่เสื้อผ้าเบธิงเอป สำหรับการแสดงมิวสิกวิดีโอและแสดงคอนเสิร์ต
อัลบั้มชุดแรกของพวกเขาอยู่ภายใต้สังกัดเดฟแจมและ (บี)เอปซาวส์ ชื่ออัลบั้ม "Beef or Chicken" มีโปรดิวเซอร์ เป็นโปรดิวเซอร์แนวแร็ปและอีเลกโทรนิกาอย่างเช่น แอดร็อก แห่งวงบีสตีบอยส์ ,คอร์นีเลียส, คัตเคมิสต์, ดาฟต์พังก์,แดนดิออโตเมเตอร์, ดีเจพรีเมียร์, ดีเจแชโดว์, จัสต์เบลซ, มาร์ก รอนสัน และเดอะเนปจูนส์ นอกจากนั้นยังได้ร่วมงานกับศิลปินแร็ปอย่างคานเย เวสต์, ฟาร์เรลล์ วิลเลียมส์, ลูเป ฟิเอสโก และบัสตา ไรมส์
มี 2 เพลงของวงเป็นเพลงประกอบในภาพยนตร์เรื่อง "" ชื่อเพลง "Tokyo Drift (Fast and the Furious)", และ "Cho L A R G E" ที่ร่วมงานกับฟาร์เรลล์ก่อนที่จะออกอัลบั้มเปิดตัว
แคล็กซอนส์
แคล็กซอนส์ () เป็นวงอินดีร็อก จากลอนดอน หลังจากที่วงออกแผ่นไวนีล 7 นิ้วกับหลายค่ายเพลงอิสระแล้ว พวกเขาก็ประสบความสำเร็จกับซิงเกิล "Magick" และ "Golden Skans" ทางวงก็ได้ออกอัลบั้มชุดเปิดตัวที่ชื่อ "Myths of the Near Future" ออกขายเมื่อ 29 มกราคม ค.ศ. 2007 อัลบั้มนี้ยังได้รับรางวัลเมอร์คิวรี และหลังจากที่ได้เล่นตามเทศกาลดนตรีและออกทัวร์ไปทั่วโลก (รวมถึงเอ็นเอ็มอีเรฟทัวร์) ในระหว่างปลายปี 2006-2007 พวกเขาก็เริ่มทำงานชุดต่อมาในเดือนกรกฎาคม ค.ศ. 2007
ทุน
ในเศรษฐศาสตร์ ทุนหมายถึงปัจจัยในการผลิตที่ใช้ในการสร้างเศรษฐทรัพย์หรือบริการอื่นๆที่มนุษย์เป็นผู้ผลิตและไม่เกิดขึ้นเองตามธรรมชาติ เศรษฐทรัพย์และบริการนั้นๆจะต้องไม่ใช่ตัวทุนนั้นๆเอง แม้ว่าทุนนั้นๆสามารถที่จะเสื่อมราคาลงได้ สินค้าประเภททุนสามารถรับมาได้โดยใช้เงินหรือเงินทุน ในการเงินและการบัญชี คำว่าทุนหมายถึงความมั่งคั่ง โดยเฉพาะความมั่งคั่งที่ใช้ในการเปิดกิจการ
ในเศรษฐศาสตร์คลาสสิก ทุนเป็นหนึ่งในปัจจัยในการผลิตสาม (หรือสี่ ตามการรวมรวบข้อมูล) ปัจจัย ปัจจัยอื่นๆรวมไปถึงที่ดิน แรงงาน และองค์กร ผู้ประกอบการ หรือการบริหารจัดการในบางหลักสูตร
เศรษฐทรัพย์ที่มีคุณสมบัติต่อไปนี้เป็นทุน:
ความหมายนี้ถูกนำมาใช้กับเศรษฐศาสตร์คลาสิกสมัยใหม่โดยมีการเปลี่ยนแปลงน้อยมากในการวิเคราะห์ทางการในระยะยาว มีการแก้คำกำกวมโดยบอกว่าทุนเป็นหลักทรัพย์ชนิดหนึ่ง
กาอธิบายก่อนหน้านี้ได้ชี้แจงว่าทุนเป็นรายการ (item)ทางกายภาพที่สามารถจับต้องได้ แต่ในระยะหลังมีการพยายามทีจะกำหนดความหมายของทุนใหม่ ตัวอย่างเช่น การลงทุนในการศึกษาและการพัฒนาฝีมือก็ถือเป็นการสร้างทุนมนุษย์หรือทุนความรู้ และนอกจากนี้การลงทุนเพื่อสร้างสมบัติทางปัญญหาคือการสร้างทุนทางปัญญาเช่นกันซึ่งยังมีการถกเถียงกันอยู่มากพอควร
ทฤษฎีการพัฒนามนุษย์อธิบายว่าทุนมนุษย์ยังรวมไปถึงปัจจัยทางด้านสังคมและความคิดสร้างสรรค์:
การจำแนกชนิดที่นำไปใช้ทางทฤษฏีและประยุกต์อื่นๆรวมไปถึง:
การถกเถียงเกี่ยวกับความหมายของคำว่า "ทุน" นั้นมีมานานมาแล้วซึ่งส่วนใหญ่เถียงกันเกี่ยวกับความหมายที่แท้จริงของคำว่า "ทุน" โดยเฉพาะในระบบเศรษศาสตร์ที่ต่างกัน
คอนนี ทัลบอต
คอนนี ทัลบอต () เกิดเมื่อวันที่ 20 พฤศจิกายน ค.ศ. 2000 เป็นนักร้องเด็กชาวอังกฤษจากสตรีตลี อำเภอเมโทรโปลิตันวอลซอลล์ เวสต์มิดแลนด์ เธอเริ่มมีชื่อเสียงในปี 2007 เมื่อเธอเป็นผู้เข้ารอบสุดท้ายในรายการโทรทัศน์แสดงความสามารถ รายการ "บริเทนส์กอตแทเลินต์" แต่พ่ายให้กับพอล พ็อตส์ ทั้งนี้ทัลบอตจะได้เซ็นสัญญากับค่ายโซนีบีเอ็มจี แต่ค่ายเพลงก็ยกเลิกไปเนื่องจากอายุของเธอ
ทัลบอตได้เซ็นสัญญากับบริษัทเรนโบว์เรเคิดดิงและออกผลงานชุดแรกชื่อ "Over the Rainbow" ในสหราชอาณาจักรเมื่อวันที่ 26 พฤศจิกายน ค.ศ. 2007 อัลบั้มออกขายอีกครั้งเมื่อวันที่ 18 มิถุนายน ค.ศ. 2008 ที่เพิ่มเพลงใหม่เข้ามา และมีซิงเกิ้ลแรกจากอัลบั้มเป็นเพลงเก่าของบ็อบ มาร์เลย์ที่ชื่อ "Three Little Birds" ออกขายเมื่อวันที่ 10 มิถุนายน ค.ศ. 2008
ถึงแม้ว่าจะได้รับเสียงวิจารณ์ด้านลบ แต่อัลบั้ม "Over the Rainbow" ก็ขายได้มากกว่า 250,000 ชุดทั่วโลก ขึ้นอันดับ 1 ใน 3 ประเทศ และหลังจากออกผลงานอัลบั้มชุดแรก ทัลบอตได้แสดงสู่สาธารณะและทางโทรทัศน์ทั้งในยุโรป สหรัฐอเมริกาและเอเชีย ซึ่งเพลงของเธอก็เป็นที่รู้จักมากขึ้นผ่านทางเว็บไซต์ยูทูบ อัลบั้มชุดที่ 2 ของเธอชื่อชุด "Connie Talbot's Christmas Album" ออกวางขายเมื่อ 24 พฤศจิกายน ค.ศ. 2008 และอัลบั้มที่ 3 ของเธอชื่อ "Holiday Magic" คาดว่าออกวางแผงเดือนตุลาคม ค.ศ. 2009 ทั้งนี้หลายเพลงจากอัลบั้ม "Over the Rainbow" มีอยู่ในวิดีโอเกมเกี่ยวกับทัลบอตเอง และถึงแม้ทัลบอตจะก้าวสู่อาชีพนักร้อง แต่เธอเองก็ยังคงศึกษาระดับมัธยมศึกษาตอนต้นและอาศัยอยู่ที่สตรีตลีกับครอบครัวของเธอ
สูตรรักข้าวห่อไข่
สูตรรักข้าวห่อไข่ () เป็นละครโทรทัศน์ญี่ปุ่นที่ออกอากาศทาง Fuji Television ในช่วงเวลาสี่ทุ่ม ทุกวันจันทร์ ตั้งแต่วันที่ 1 กรกฎาคม ไปจนถึงวันที่ 16 กันยายน พ.ศ. 2544 โดยมีทั้งหมด12ตอน ซึ่งในตอนที่หนึ่งมีระยะเวลาในการฉายนานกว่าปกติถึง15นาที และในตอนอวสารก็ได้มีการฉายนานขึ้นถึง30นาทีเช่นกัน ในช่วงเดือนกันยายน ละครเรื่องนี้ได้เป็นที่ชื่นชอบของคนดูเป็นอย่างมาก จนทำให้นักแสดงนำอย่างทาเคอุชิ ยูโกะโด่งดังมากในช่วงนั้น
นาซึมิรักอาหารและเวลาพักเที่ยงเป็นที่หนึ่ง ไม่มีอะไรที่จะทำให้เธอมีความสุขมากกว่าการเดินบนถนนไปเรื่อยๆโดยคิดว่าจะกินอะไรเป็นอาหารเที่ยงตอนกลางวัน วันหนึ่งชายชื่อเคนนิชิโรรบกวนเธอก่อนที่เธอจะกินข้าวห่อไข่จานโปรดและลากเธอมาข้างนอกเพื่อที่จะขอร้องเธอให้เธอไปกับเขา เขาต้องการจะแนะนำเธอให้รู้จักกับครอบครัว เขาอธิบายว่าพ่อของเขาป่วยหนักมากและอารมณ์ไม่ดี วิธีเดียวที่จะช่วยพ่อของเขาได้คือการพาคู่หมั้นกลับบ้าน นาซึมิเองก็ไม่มีทางเลือกสูตรรักข้าวห่อไข่ - Fuji TV
แอล. สกอตต์ คาลด์เวลล์
ลาเวิร์น สกอตต์ คาลด์เวลล์ () เกิดเมื่อวันที่ 17 เมษายน ค.ศ. 1950 เป็นนักแสดงชาวอเมริกันเจ้าของรางวัลโทนี มีชื่อเสียงจากการแสดงบท โรส ในซีรีส์เรื่อง "อสุรกายดงดิบ"
คาลด์เวลล์ จบการศึกษาจากมหาวิทยาลัยโลโยลา มีผลงานแสดงทั้งภาพยนตร์และโทรทัศน์รวมถึงละครเวทีหลายเรื่อง "Mystery Alaska," "Waiting to Exhale," "The Net," "The Fugitive," "Dutch" และ "Without a Trace" เธอยังแสดงใน "Judging Amy" และเป็นแขกรับเชิญใน "JAG", "Chicago Hope," "City of Angels" และ "Promised Land" ทั้งหมดในช่องซีบีเอส นอกจากนั้นเธอยังมีชื่อในการแสดงทางโทรทัศน์ใน "The Practice," "The Division," "Any Day Now," "Murder One", "The Pretender," "Grace Under Fire," "Melrose Place," "Lois and Clark", "ER", "Nip/Tuck", "L.A. Law", "Ghost Whisperer", "Cold Case", "Saving Grace", "State of Mind" และ "The Cosby Show"
ทางด้านละครบรอดเวย์ เธอได้รับรางวัลโทนี ในปี 1988 จากบทในละครเวที "Joe Turner's Come and Gone" เธอยังมีผลงานละครบรอดเวย์ใน "Proposals," "A Month of Sundays" and "Home." She has also appeared off Broadway in "About Heaven & Earth," "Colored People's Time," "Old Phantoms," "A Season to Unravel" และ "The Imprisonment of Obatala"